**IEPIRKUMA LĪGUMS**

**LTV Vienotās režijas tehniskā aprīkojuma piegāde**

ID Nr. LTV/2017-58-2

Rīgā 2018.gada 21. martā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**SIA “Hannu-pro”** tās valdes locekļa Kalvja Baumaņa personā, kurš rīkojas uz statūtu pamata, turpmāk – Izpildītājs*,* no otras puses, turpmāk tekstā atsevišķi - Puse, kopā sauktas - Puses, pamatojoties uz to, ka saskaņā ar Pasūtītāja iepirkuma komisijas 2018. gada 21. februāra lēmumu Izpildītājs ir ieguvis tiesības noslēgt līgumu par iepirkuma “LTV Vienotās režijas tehniskā aprīkojuma piegāde” (ID Nr. LTV/2017-58) II daļu – audio pults un tās kontroles iekārtu piegāde un garantijas nodrošināšana**,** III daļu - daudzkanālu dienesta sakaru sistēmas piegāde un garantijas nodrošināšana un IV daļu - video pults un tās kontroles iekārtu piegāde un garantijas nodrošināšana, Puses noslēdz sekojoša satura iepirkuma līgumu, turpmāk – Līgums.

1. **Vispārīgie noteikumi**
   1. Pasūtītājs uzdod, un Izpildītājs apņemas veikt **audio pults un tās kontroles iekārtu** piegādi un garantijas nodrošināšanu, **daudzkanālu dienesta sakaru sistēmas** piegādi un garantijas nodrošināšana un **video pults un tās kontroles iekārtu** piegādi un garantijas nodrošināšana(turpmāk – Tehnikas Piegāde un Garantijas nodrošināšana), saskaņā ar šī Līguma un tā pielikuma “Tehniskā specifikācija un cenas” noteiktajām prasībām, Līgumā noteiktajā termiņā un kārtībā.
2. **Līguma summa un norēķina kārtība**
   1. Kopējā Līguma summa (bez PVN) ir **339 612,00 EUR** (trīs simti trīsdesmit deviņi tūkstoši seši simti divpadsmit euro un 0 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi, kas ietver:
      1. maksa par audio pults un tās kontroles iekārtu piegādi un garantijas nodrošināšanu 116 597,00 EUR (viens simts sešpadsmit tūkstoši pieci simti deviņdesmit septiņi *euro* un 0 centi) bez PVN;
      2. maksa par daudzkanālu dienesta sakaru sistēmas piegādi un garantijas nodrošināšanu 145 315,00 EUR (viens simts četrdesmit pieci tūkstoši trīs simti piecpadsmit *euro* un 0 centi) bez PVN;
      3. maksa par video pults un tās kontroles iekārtu piegādi un garantijas nodrošināšanu 77 700,00 EUR (septiņdesmit septiņi tūkstoši septiņi simti *euro* un 0 centi) bez PVN.
   2. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. Tehnikas Piegādes un Garantijas nodrošināšanas izmaksas, visās tehniskās, personāla un transporta izmaksas, kā arī visus nodokļus (izņemot pievienotās vērtības nodokli) un nodevas, atļaujas no trešajām personām un jebkādus citus maksājumus, kas nepieciešami Līguma pilnvērtīgai un savlaicīgai izpildei.
   3. Pasūtītājs nodrošinās samaksu par Tehnikas Piegādes veikšanu 15 (piecpadsmit) darba dienu laikā pēc Tehnikas Piegādes pieņemšanas – nodošanas akta abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: [rekini@ltv.lv](mailto:rekini@ltv.lv). Tehnikas piegāde un tās apmaksa var tikt veikta pa iepirkuma daļām – par Līguma 2.1.1., 2.1.2. un 2.1.3. punktos minēto Tehniku atsevišķi.
   4. Pasūtītājs maksājumu nodrošina *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
   5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no maksātāja bankas konta, saskaņā ar maksātāja bankas izsniegtu izziņu vai konta izrakstu.
   6. Pasūtītājam ir tiesības pēc savas izvēles piesaistīt kredītiestādes finansējumu Līgumā noteiktās Tehnikas Piegādes samaksas nodrošināšanai, tādējādi ir pieļaujama situācija, ka samaksu par Tehnikas Piegādi Pasūtītāja vietā veic Pasūtītāja izvēlēta kredītiestāde.
3. **Pušu saistības un atbildība**
   1. Izpildītājs veic Tehnikas Piegādi Pasūtītāja telpās Zaķusalas krastmalā 33, Rīgā, sekojošos termiņos:
      1. audio pults un tās kontroles iekārtu piegāde ir jāveic 20 (divdesmit) dienu laikā pēc iepirkuma Līguma spēkā stāšanās dienas;
      2. daudzkanālu dienesta sakaru sistēmas piegāde ir jāveic 40 (četrdesmit) dienu laikā pēc iepirkuma Līguma spēkā stāšanās dienas;
      3. pēc video pults un tās kontroles iekārtu piegādes ir jāveic 20 (divdesmit) dienu laikā pēc iepirkuma Līguma spēkā stāšanās dienas.
   2. Izpildītājs nodrošina savlaicīgu un kvalitatīvu Tehnikas Piegādes veikšanu un garantijas nodrošināšanu, saskaņā ar Līguma un tā pielikuma noteikumiem.
   3. Pasūtītājs nodrošina maksājumus saskaņā ar Izpildītāja izrakstīto rēķinu par kvalitatīvu, pilnā apjomā un termiņā veiktu Tehnikas Piegādi.
   4. Ja Pasūtītājs, pārbaudot Tehnikas Piegādes atbilstību, konstatē neatbilstību Līgumā un tā pielikumā noteiktajām prasībām, Pasūtītāja pilnvarotā persona sagatavo un elektroniski nosūta Izpildītāja pilnvarotajai personai pamatotu atteikumu pieņemt Tehnikas Piegādi. Izpildītājam ir jānovērš neatbilstības un jāveic atkārota Tehnikas Piegāde. Piegādes kavējuma laikā tiek ieskaitīts viss atkārtoto Piegāžu laika periods, izņemot dienas, kas patērētas Pasūtītājam, pārbaudot Tehnikas Piegādes atbilstību.
   5. Ja Pasūtītājs nepamatoti neievēro Līgumā noteiktos samaksas termiņus (ja tie ir atkarīgi no Pasūtītāja), tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
   6. Ja Izpildītājs nav veicis Tehnikas Piegādi Līguma 3.1. punktā noteiktajā termiņā, Pasūtītājam ir tiesības pieprasīt no Izpildītāja līgumsodu 100,00 EUR (viens simts *euro*, 00 centi) apmērā par katru Piegādes kavējuma kalendāro dienu, bet ne vairāk kā 10% no Līguma kopējās summas, un veikt atbilstošu Līguma maksājuma samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
   7. Ja Izpildītājs nav veicis Tehnikas garantijas bojājumu novēršanu Līguma 6.5. vai 6.6. punktā noteiktajā termiņā, Pasūtītājam ir tiesības pieprasīt no Izpildītāja līgumsodu 30,00 EUR (trīsdesmit *euro*, 00 centi) apmērā par katru garantijas bojājuma novēršanas kavējuma kalendāro dienu, bet ne vairāk kā 3000 EUR (trīs tūkstoši euro) katrā kavējuma gadījumā, un Izpildītājam ir pienākums veikt līgumsoda samaksu 10 (desmit) darba dienu laikā pēc attiecīgā Pasūtītāja rēķina nosūtīšanas.
   8. Ja Izpildītājs garantijas termiņa laikā nav veicis Tehnikas garantijas bojājumu novēršanu Līguma 6.5. punktā noteiktajā termiņā, bet Pasūtītājam šajā laikā attiecīgā Tehnikas vienība ir bijusi nepieciešama Pasūtītāja televīzijas raidījumu filmēšanas nodrošināšanai un Pasūtītājam, tādējādi bija nepieciešams atsevišķi iznomāt bojātai Tehnikas vienībai ekvivalentu iekārtu, Pasūtītājam ir tiesības pieprasīt Iznomātājam apmaksāt šādas papildus iznomāšanas radītās Pasūtītāja izmaksas. Izpildītājam ir pienākums veikt minēto izdevumu apmaksu 10 (desmit) darba dienu laikā pēc attiecīgā Pasūtītāja rēķina nosūtīšanas.
   9. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   10. Līgumsodu, nokavējumu procentu vai citu maksājumu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
4. **Informācijas neizpaužamība**
   1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
   2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
5. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par nepārvaramu varu netiek uzskatīti Tehnikas ražošanas defekti vai Piegādes traucējumi, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
6. **Garantija**
   1. Izpildītājs nodrošina piegādātajai Precei garantiju šādā apmērā:
      1. pēc audio pults un tās kontroles iekārtu piegādes: 48 (četrdesmit astoņu) mēnešu garantiju;
      2. pēc daudzkanālu dienesta sakaru sistēmas piegādes: 36 (trīsdesmit sešu) mēnešu garantiju;
      3. pēc video pults un tās kontroles iekārtu piegādes: 48 (četrdesmit astoņu) mēnešu garantiju.
   2. Garantijas periodu sāk skaitīt no attiecīgās Tehnikas Piegādes pieņemšanas-nodošanas akta parakstīšanas dienas.
   3. Garantijas laikā Izpildītājs nodrošina Tehnikas apkalpošanu saskaņā ar tās ražotāja tehniskajiem noteikumiem. Garantijas laikā Tehnikas bojājuma gadījumā Izpildītājs veic bojātās Tehnikas vienības vai to komponenšu nomaiņu vai remontu uz sava rēķina.
   4. Garantijas saistības ir spēkā ar nosacījumiem, ja Pasūtītājs ievēro Tehnikas ekspluatācijas noteikumus.
   5. Garantijas termiņa ietvaros Pasūtītāja pilnvarotā persona elektroniski informē Izpildītāja pilnvaroto personu par radušos Tehnikas garantijas bojājumu un Izpildītājam jānodrošina Tehnikas garantijas bojājumu novēršana 15 (piecpadsmit) darba dienu laikā no Pasūtītāja pilnvarotās personas bojājuma pieteikuma nosūtīšanas dienas. Ja minētajā termiņā Tehnikas defektu nav iespējams novērst, Izpildītājam jānodrošina Pasūtītāju ar tehniski līdzvērtīgu Tehnikas vienību uz remonta laiku vai arī jāapmaina attiecīgā Tehnikas vienība pret jaunu, Līguma prasībām atbilstošu Tehniku, kas aizvieto iepriekšējo un kļūst par Pasūtītāja īpašumu.
7. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar tā abpusējās parakstīšanas dienu un ir spēkā līdz Pušu saistību pilnīgai izpildei.
   2. Pasūtītājam ir tiesības vienpusēji izbeigt Līguma darbību 5 (piecas) dienas iepriekš rakstiski paziņojot par to Izpildītājam, ja Izpildītājs kavē Līgumā noteikto Preces piegādes termiņu par vairāk nekā 15 (piecpadsmit) dienām.
   3. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
8. **Nobeiguma noteikumi**
   1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
   3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
   4. Izpildītājs drīkst veikt apakšuzņēmēju nomaiņu/piesaistīšanu Līguma izpildē atbilstoši Publisko iepirkumu likuma 62. panta nosacījumiem.
   5. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. Pasūtītājs piešķir tiesības pārstāvēt Pasūtītāju jautājumos, kas saistīti ar Līguma izpildi un tiesībām parakstīt Tehnikas Piegādes pieņemšanas-nodošanas aktu un pieteikt Tehnikas garantijas bojājumus un pretenzijas: Arni Šeibi (tālr. 67200221; mob. 26524345; e-pasts: arnis.seibe@ltv.lv);
      2. Izpildītājs piešķir tiesības pārstāvēt šo Līgumu un parakstīt Līguma pieņemšanas-nodošanas aktu: Arni Opmani (tālr.67452206; mob.29545486; e-pasts: arnis.opmanis@hannu-pro.com).
   6. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
   7. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
   8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 8.5. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
   10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 20 (divdesmit) lapām, un izsniegts pa vienam eksemplāram katrai Pusei.
9. **Pušu rekvizīti un paraksti**

|  |  |
| --- | --- |
| Pasūtītājs  **VSIA “Latvijas Televīzija"**  Vienotais reģistrācijas Nr. 40003080597  Zaķusalas krastmalā 33, Rīgā, LV-1050  Norēķinu konts: LV54HABA0001408045529  AS “Swedbank”  bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis p.p.  Ivars Priede | Izpildītājs  **SIA “Hannu-pro”**  Vienotais reģistrācijas Nr. 50003329341  Kuģu ielā 11 - 2, Rīgā, LV-1048  Norēķinu konts: LV37PARX0008453230003  AS “Citadele banka”  bankas kods: PARXLV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kalvis Baumanis,  Valdes loceklis |